ราชกิจจาฯ ประกาศให้ พรรคพลังแรงงานไทย สิ้นสภาพเป็นพรรคการเมือง
วันที่ 29 พ.ค. ราชกิจจานุเบกษา เผยแพร่ ประกาศคณะกรรมการการเลือกตั้ง เรื่อง พรรคพลังแรงงานไทยสิ้นสภาพความเป็นพรรคการเมือง เนื่องจากไม่สามารถดำเนินการให้เป็นไปตามกฎหมายได้เรื่อง พรรคพลังแรงงานไทยสิ้นสภาพความเป็นพรรคการเมืองตามที่นายทะเบียนพรรคการเมืองโดยความเห็นชอบของคณะกรรมการการเลือกตั้งได้มีประกาศนายทะเบียนพรรคการเมือง ลงวันที่ ๒๖ พฤศจิกายน ๒๕๖๑ เรื่อง รับจดทะเบียนจัดตั้งพรรคพลังแรงงานไทยตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๖๐ นั้นพรรคพลังแรงงานไทยต้องดำเนินการตามมาตรา ๓๓ วรรคหนึ่ง (๑) และ (๒)แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๖๐ ภายในหนึ่งปีนับแต่วันที่นายทะเบียนพรรคการเมืองรับจดทะเบียนจัดตั้งพรรคการเมืองนายทะเบียนพรรคการเมืองได้ตรวจสอบข้อเท็จจริง ปรากฏว่า พรรคพลังแรงงานไทยไม่สามารถดำเนินการตามมาตรา ๓๓ วรรคหนึ่ง (๒) แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๖๐ ได้ภายในระยะเวลาที่กำหนด จึงเป็นเหตุให้พรรคพลังแรงงานไทยสิ้นสภาพความเป็นพรรคการเมืองตามมาตรา ๙๑ วรรคหนึ่ง (๑) แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๖๐คณะกรรมการการเลือกตั้งจึงประกาศให้พรรคพลังแรงงานไทยสิ้นสภาพความเป็นพรรคการเมืองตามมาตรา ๙๑ วรรคหนึ่ง (๑) และวรรคสอง แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๖๐ทั้งนี้ ตั้งแต่วันที่ประกาศในราชกิจจานุเบกษาเป็นต้นไปประกาศณ วันที่ ๑๙ พฤษภาคม พ.ศ. ๒๕๖๓อิทธิพร บุญประคองประธานกรรมการการเลือกตั้ง
ราชกิจจานุเบกษา เผยแพร่ประกาศคณะกรรมการการเลือกตั้ง เรื่อง พรรคพลังแรงงานไทยสิ้นสภาพความเป็นพรรคการเมือง เนื่องจากไม่สามารถดำเนินการให้เป็นไปตามกฎหมายได้
พลังแรงงานไทย,สิ้นสภาพพรรคการเมือง,ราชกิจจานุเบกษา,อิทธิพร บุญประคอง,กกต.,คณะกรรมการการเลือกตั้ง,ประธานกกต.,ข่าวทั่วไป